
**“MANO KEPALIUKAS”**



**PROGRAMOS TURINYS:**

**Susipažinimas, programos pristatymas, įvadas apie duoną.** Vaikučiai ir auklėtojos susipažins su kepyklos vadove, kuri yra griežta, bet teisinga, vadovaujasi sena patarle: kas nedirba, tas nevalgo.

**Įdomybės ir netikėtumai duonos gamyboje.** Kodėl kepėjai ryši prijuostes ir dėvi kepuraites? Kodėl rėtis kiauras? Ar viską, kas skylėta, reikia išmesti? Kokio skonio miltai? Kaip kvepia rauginta tešla? Kodėl duona tokia gardi?


**Tešlos minkymas, kepaliuko formavimas.** Kodėl duona – kasdieninė, o tortas – tik šventinis? Gaminame svajonių kepaliuką arba nenuoramą, išdykusį pagranduką.

**Duonos kepimas.** Vaikučiai sudėlios kepaliukus į kepimo indus ir stebės, kaip krosnelėje kepa duonelė, klausydami pasakojimo.

**Vaikus aplankys vilkas Pilkišius.**Nenuorama Pilkišius ieškos neklaužadų, mokysis gaminti duoną, draugauti ir dalintis.

**Atlyginimas.**Kas dirbo, netingėjo, tam laikas valgyti atėjo. O kas svajojo, pro langą žiopsojo, dabar pavydės.

**RENGINYS VYKS**



**2016 M. LAPKRIČIO 25 D. – PENKTADIENĮ NUO 9 VAL.**